Ons het in die proses ’n magdom materiaal ontwikkel en geskryf oor klein groepe as ’n manier van gedeelde kerk wees; oor konflik as die energie wat missionale kerkwees aanvuur; oor die gedeelde reis van die Vennootskap van Gestuurde Gemeentes as ’n weg vir gemeentes om in vennootskap met andere hul missionale roeping geestelik te onderskei en te ontdek. Ons het selfs metodes voorgestel oor hoe gemeentes die internet en aanlynhulpmiddels kan gebruik om ’n kerk se geskiedenis, kultuur en roeping tot naastediens te ontdek en te verstaan.
Die vennote wat die Here wêreld-wyd aan ons in die proses hiervan geskenk het, het ons lewens verryk en ons begrip en insig verruim en verryk ten opsigte van wat dit beteken om kerk te wees in ’n magdom van verskillende plekke, kulture, klimate en tale.”